Orlando, Florida

Dinas yng nghanolbarth talaith Fflorida yn yr Unol Daleithiau yw Orlando. Yn ôl Cyfrifiad poblogaeth 2006 amcangyfrifwyd bod ganddi boblogaeth o 220,186 o bobl. Mae Orlando yn gartref i Brifysgol Canolbarth Fflorida, yr ail brifysgol o ran maint yn y dalaith a'r chweched yn y deyrnas. Mae'r ddinas yn adnabyddus am nifer fawr o atyniadau i ymwelwyr sydd yn y cyffiniau, yn enwedig Walt Disney World Resort, sydd wedi'i leoli yn Lake Buena Vista rhyw ugain milltir (32 cilometr) i'r de o'r ddinas ar Interstate 4. Mae atyniadau amlwg eraill yn cynnwys SeaWorld ac Universal Orlando Resort. Mae tua 52 miliwn o dwristiaid y flwyddyn yn ymweld a'r ardal. Dim ond Las Vegas, Nevada sydd a rhagor o ystafelloedd gwesty yn yr Unol Daleithiau.